OpenLLM-France/wikimedia huggingface dataset:
# Panez

Ar panez (Pastinaca sativa o anv skiantel) zo legumaj kar d'ar c'harotez ha d'ar perisilh. Debret e vez o gwrizioù hir ha gwenn.
Ar panez a vez debret poazh, evel legumaj pe er soubenn. Gwechall e veze roet o delioù da zebriñ d'ar chatal.
Ar panez a vez gounezet er parkeier (Pastinaca sativa L.) n'int nemet un isspesad eus ar "panez-moc'h", a gresk o-unan en natur (Pastinaca sylvestris Mill.).
Kavout a reer panez-moc'h en natur en Europa a-bezh, e Rusia, Siberia hag all. Degaset e voe da lec'hioù all ivez, evel da Norzhamerika, er XVII$^{vet}$ kantved.

## Orin ar ger

Un amprest digant ar galleg eo ar ger panez, deut eus "panais" hag a zeu e-unan eus ar ger latin "pastinaca". Roud a gaver anezhañ er skridoù abaoe mare ar c'hrennvrezhoneg, skrivet "panes".

## Pikoù panez

Lavaret e vez pikoù panez eus ar brizhennoù a vez war ar c'hroc'hen an den.
# Pandy Tudur

Pandy Tudur zo ur gêriadenn vihan e hanternoz Kembre, e Sir Conwy. Emañ er biz da Llanrwst.
Dont a ra hec'h anv eus "Pandy" (ti-kommañ, pe milin-gomm) hag an anv-den "Tudur".
Un Eisteddfod lec'hel a vez dalc'het eno bep bloaz, abaoe 1850. Graet e voe an hini kentañ d'ar 26 a viz Mezheven 1856, gant ar barzh Eben Fardd da varner. Dalc'het e veze e skol Pandy Tudur betek ar boavezhioù 1970 met bremañ e vez graet en ur gêriadenn all e-kichen, e Llangernyw.
# Paner

Ur baner zo un endalc'her hag a vez douget en dorn. Alies e vez graet e koad, e gwial, haleg pe ozilh, pe e plouz plezhet, hag a-wechoù e danvez met da neuze e lavarer ur sac'h kentoc'h.
Gwechall e veze implijet paneroù bras skañv da lakaat an dilhad da gannañ da gas d'ar poull-kannañ, hag a veze douget gant an dorn pe gant ur garrigell.
Ar seurt paneroù a vez lakaer er mor da dapout pesked pe kranked a vez lavaret kevell anezho kentoc'h.
* Pevar seurt paneroù
* Ur bouteg zo ur baner vras stag ouzh an divskoaz ha douget ouzh kein un den
* Ur vaouez oc'h ober ur baner e Kameroun

## Pennadoù kar

* Godell
* Kavell
* Sac'h
a vo kavet e Wikimedia Commons.
# Pandy

Pandy pe Y Pandy ("milin-gomm" e kembraeg) zo anv meur a lec'h e Kembre :
* Y Pandy (Sir Fynwy), ur gêriadenn e Sir Fynwy
* Pandy (Powys), ur gêriadenn e Powys
* Pandy Tudur, ur gêriadenn e Sir Conwy
* Y Pandy (Wrecsam), ur gêriadenn e Sir Wrecsam
# Panell-arsav

Ur banell-arsav zo ur banell-hent hag a ziskouez e ranker chom a sav war an hent, en ur c'hroashent peurliesañ.
Hervez Feur-emglev Vienna diwar-benn ar panelloù-hent ez eus daou seurt arouezioù:
* an arouez B2a zo un eizhkorneg ruz, ha "STOP" skrivet en ruz;
* an arouez B2b zo ur c'helc'h ruz gant un tric'horn war e veg, un diadreñv gwenn pe melen, ha "STOP" skrivet e du pe glas-teñval.
Gallout a ra ar ger saoznek "STOP" bezañ e saozneg pe er yezh vroadel ar vro.
* Colombia
* Kanol Panamá
* Nicaragua
* Panell implijet betek fin ar bloavezhioù 1980
* Panell teiryezhek e Kebek : krieg, saozneg, galleg
* Sina
* Israel
* Japan
* Zimbabwe
* Iran - Perseg
* Tailand
* Panell divyezhek e Maroko : arabeg ha tamazigteg

## E brezhoneg

* N'eo ket stank ar panelloù-se e brezhoneg: e 2017 ez eus bet gwelet
* div e Lanseog.
* e Kemper
a vo kavet e Wikimedia Commons.
* ↑ Meneget e Le Petit Bleu
# Panettieri

Panettieri a zo ur gumun eus Italia, e proviñs Cosenza, e rannvro Calabria.
# Sparted

Ar Sparted (henc'hresianeg : Σπαρτο ίSpartoi "tud hadet", eus ar verb σπείρω speírō, "hadañ") a oa ar pemp bugel a oa ganet eus dent an aerouant a oa bet hadet gant Kadmos, roue diazezer kêr Dhebai. Kontet e oant da vout bugale Ares.
Kroget e vijent d'en em gannañ an eil a-enep d'egile kerkent hag anadet ha ne vanas nemet pemp anezhe. Hervez Ferekydes Syros ez eo Kadmos o lakaas d'en em gannañ an eil re a-enep ar re all o teurel ur maen oute. Ne chomas nemet :
* Ec'hion (Ἐχίων Ekhίôn "mab an naer") ;
* Oudaios (Οὐδαῖος Oudaĩos "deuet e-maez an douar") ;
* C'hthonios (Χθονίος / Khthoníos "a ya dindan an douar") ;
* Hyperenor (Ὑπερήνωρ / Uperếnôr "dreistden") ;
* Peloros (Πέλωρος Pélôros "bras-spontus").
Sikour a rejont Kadmos neuze da sevel Thebai ha dont da vezañ hendadoù tiegezhioù nobl ar geoded. Ec'hion a zeuas zoken da vezañ mab-kaer Kadmos, pa zimezas gant e verc'h, Agaue. Dont a reas dezhe ur bugel anvet Pentheüs a gemeras lec'h Kadmos war dron Thebai.
Epaminondas a ziskenne anezho, hervez Paosanias, hag abalamour da se e touge arouez an aerouant.

## Notennoù

* ↑ Φερεκύδης ὁ Σύριος ; fl. VIvet kantved kent JK.
# Spatula platalea

Spatula platalea :
| Spatula platalea, luc'hskeudennet e Park evned-dour Sylvan Heights (Scotland Neck, North Carolina, SUA). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Genad : | Spatula |
| Anv skiantel ||
| Spatula platalea (Vieillot, 1816) ||
| D'ar vevoniezh e tenn ar pennad-mañ. ||
Spatula platalea a zo ur spesad evned eus ar c'herentiad Anatidae.
Anvet e voe Anas platalea (kentanv) da gentañ-penn (e 1816) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar blant-dour hag a sil war-bouez e bigos ; kemer a ra divellkeineged bihan ivez.

## Annez

Kavout a reer ar spesad e Suamerika, eus kreiz Chile ha kreisteiz Brazil da Enezeg Douar an Tan, kreisteiz Perou.

## Liammoù diavaez

* (en) Spatula platalea war al lec'hienn BirdLife International.
* (en) Spatula platalea war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Spatula platalea.
a vo kavet e Wikimedia Commons.
# Spawn (comics)

Spawn a zo un dudenn comic ijinet e 1992 gant Todd McFarlane evit an ti-embann Image Comics. Kontañ a ra istor un den anvet Al Simmons a oa soudard evit ur seurt arme guzh renet gant Jason Wine met un deiz eo bet lazhet gant Jason just a-walc'h neuze ez eas d'an infern. Aze e kej gant Malebolgia, an diaoul. Amourous-tre eo Al gant e wreg, Wanda (a zo ivez anv gwreg Todd McFarlane),neuze en em laka a-du gant Malebolgia evit mont en-dro en douar gant stumm ur Hellspawn (soudard an infern). Met distummet eo e fas, neuze ne c'hell ket kejañ ouzh Wanda (a zo abaoe an amzer dimezet gant mignon gwellañ Al Simmons). Ar comic-se en deus kalz "duet" ar bannoù treset amerikan evel Marvel, DC Comics, hag all.
# Speak white (barzhoneg gallek)

Speak white zo ur barzhoneg gallek gant ar varzhez kebekat Michèle Lalonde e 1968.
Gant Speak White eo lakaet en ur geñver ar ouennelouriezh gouzañvet gant an Amerikaned a orin afrikan, ha gant ar pobloù trevadennet, hag an hini gouzañvet gant ar Gebekiz a zo gallegerien

## Liammoù diavaez

* (fr) Entre les lignes entre les mots
* (fr) Littérature québecoise
# Speak Softly Love

Speak Softly Love zo ur ganaouenn saoznek, savet gant Nino Rota, evit an ton, ha Larry Kusik, evit ar son, ha kanet er film The Godfather e 1972. Anavezet eo an doare sonet evel The Godfather theme. Krouet eo bet ar ganaouenn gant Andy Williams

## Kanerien

Kanet e vez peurvuiañ e saozneg, met doareoù all zo, en italianeg ha yezhoù all. Kanet eo bet ar ganaouenn gant ar ganerien-mañ:
* Roberto Alagna (en italianeg : Parla più piano)
* Jonathan Ansell
* Luis Bacalov
* Patrizio Buanne (en italianeg : Parla più piano)
* Acker Bilk
* Ken Boothe
* Harry Connick Jr.
* Ray Conniff
* Dalida (en galleg : Parle plus bas)
* Junior Delgado
* Fantômas
* Patrick Fiori (en galleg : Parle plus bas)
* Hot Club of Detroit (instrumental)
* Tereza Kesovija (Govori Tiše)
* Laurent Korcia
* Marie Laforêt (en galleg : Parle plus bas)
* James Last
* Georgette Lemaire (en galleg : Parle plus bas)
* Mantovani
* Al Martino
* Johnny Mathis
* Paul Mauriat
* Matt Monro
* Gianni Morandi (en italianeg : Parla più piano)
* Jim Nabors
* Tom Netherton
* Luciano Pavarotti
* Tino Rossi (en galleg : Parle plus bas)
* Nino Rota (sonet)
* Richard Sanderson
* Lalo Schifrin (sonet)
* Sofia Rotaru (en ukraineg : Skazhi schyo lyubish)
* Slash
* Tokyo Ska Paradise Orchestra
* Alexandre Vertinski (en ruseg : )
* Bobby Vinton
* Scott Walker
* Andy Williams
* Joey DeFrancesco (doare jazz)
# Speak white

« Speak white » (komzit gwenn) a oa ur gomz saoznek taolet gant ar vistri d'o sklaved e SUA, da reiñ urzh dezho da gomz saozneg, evel o mistri, .
E Kanada, ha dreist-holl e Kebek, e veze implijet a-enep ar re a grede komz galleg dirak an holl, un doare da zegas da soñj piv e oa ar sklaved ha piv ar vistri.
D'an 12 a viz Here 1889, e Breujoù Kanada, e komzas ar c'hannad Henri Bourassa hag an hu warnañ gant ar saoznegerien. Klask a reas displegañ e soñj e galleg, ha huchet e voe warnañ : « Speak White ! »
E miz Here 1968 e voe savet ur barzhoneg gallek (ennañ frazennoù saoznek) gant Michèle Lalonde hag a oa anvet Speak white.

## Pennad kar

* Speak white (barzhoneg gallek)
# Specchia

Specchia zo ur gumun eus Italia, e proviñs Lecce, e rannvro Puglia.
# Spechbach

Spechbach zo un anv-lec'h alamanek.

## Alamagn

* Spechbach, e Rhein-Neckar-Kreis, e land Baden-Württemberg.

## Elzas

* Spechbach-le-Bas, e Haut-Rhin
* Spechbach-le-Haut, e Haut-Rhin
# Spartiated

Ar Spartiated (henc'hresianeg : Σπᾰρτῐᾱ́ται Spartiatai), anvet an Homoioi (Ὅμοιοι, "ar re a zo heñvel") ivez, a oa keodedourion a vegenn Sparta.
Difennet e oa d'ar Spartiated labourat dre ma vezent maget gant tud a renkoù izeloc'h (an Hiloted, Εἵλωτες Heílôtes) hualet ganto. Adal un oad yaouank e veze embreget ar baotred war ar brezeliñ ha lakaet en arvar bras evit o lakaat da vout brezelourion dizaon. En emgannoù e vezent gwelet evel ar gadourion wellañ e Gres, ha nerzh o arme ag Hoplited (ὁπλίτης hoplítēs) a lakaas Sparta da vout ar Stad c'halloudusañ er marevezh-hont e Gres. Ar c'heodedoù-Stad arall ne gredent ket mont da argadiñ Sparta, daoust ma ne oa nemet 8 000 Spartiat d'ar muiañ.

## Daveoù

* ↑ Harley, T. Rutherford. The Public School of Sparta, Greece & Rome, Vol. 3, No. 9 (May 1934) pp. 129-139. •
# Steven Geirnaert

Steven Geirnaert a zo bet ganet e 1984.
Mestrc'hoarier echedoù belgiat.
Adalek an 2 a viz Gouere betek an 10 a viz Gouere 2005, c'hoari a reas e Kampionad Belgia a voe en Aalst. Pempvet e voe gant 5 poent. 2353 edo e renk Elo e miz Here 2008.

## Stadegoù e Simbase

Hervez an diellaoueg echedoù Simbase, diwar 171 partienn, Geirnaert en deus :
* gounezet 73 partienn,
* kollet 55 partienn,
* nulaet 43 fartienn.

## Liammoù diavaez

* E fichenn FIDE
* E c'hoari e Chessgames
# Steven Seagal

Steven Frederick Seagal, ganet e 1952 e Lansing (Michigan) (Stadoù-Unanet Amerika), zo un aktour stadunanat.
# Steven Gerrard

Steven George Gerrard zo ur melldroader etrebroadel saoz, bet ganet d'an 30 a viz Mae 1980 e Whiston (Bro-Saoz).
N'en deus c'hoariet nemet gant Liverpool F.C. a-hed ur vicher bet kroget e 1987 er c'hleub-mañ.
# Steven Thicot

Steven Thicot a zo ur c'hoarier mell-droad ganet d'ar 14 a viz C'hwevrer 1987 e Montreuil-sous-Bois. Stummet eo bet gant an INF Clairefontaine ha c'hoari a rae gant skipailh CFA an FK Naoned abaoe 2003, difenner kreiz eo er skipailh. E miz Mae 2004 e teu da vezañ kampion Europa gant ar skipailh mell-droad Frañs dindan 17 bloaz. Abaoe 2002 eo deuet da vezañ a-bouez er skipailh-mañ. Steven a zo bet prestet d'ar CS Sedan Ardennes e-pad ar bloavez 2006-2007. E miz Even 2007, e tistro e Naoned da welet ma gont warnañ ar skipailh evit pignat e Ligue 1.

## Red-micherel

* 2002-2003 : INF Clairefontaine
* 2003-2006 : FK Naoned
* 2006-2007 : CS Sedan-Ardennes
* 2007-2008 : FK Naoned
* 2020–2021 : FK Kauno Žalgiris
* 2022– : Patrom:Clyde

## Roll loreidi

* Du 2002 : Trec'hour Tournamant ar Val de Marne
* Ebrel 2003 : Gourfennad Tournamant Montaigu
* Even 2003 : Trec'hour Tournamant Salerne
* Du 2003 : Trec'hour Tournamant ar Val de Marne
* Mae 2004 : Kampion Europa dindan 17 bloaz
* Eost 2004 : Trec'hour un Tournamant e Tchekia

## Liammoù diavaez

* Statistikoù Steven Thicot
# Stevie Nicks

Stevie Nicks eo anv micher Stephanie Lynn, ganet e 1948 e Phoenix (Arizona), kanerez ha sonaozerez stadunanat brudet he labour gant al laz saoz Fleetwood Mac. Lesanvet eo bet "The Reigning Queen of Rock and Roll" hag unan eus "100 meurañ kanerien a-viskoazh " gant Rolling Stone,$^,$.
E miz Kerzu 1974 e oa kroget da ganañ gant Fleetwood Mac, gant he c'hompagnun eus ar mare, ar gitarour Lindsey Buckingham. Berzh a reas o albom Rumours, 31 sizhunvezh pad e voe niverenn 1 e SUA , ha tost da 42 milion a skouerennoù zo bet gwerzhet en holl, ha gant se eo an 8vet albom muiañ gwerzhet biskoazh.

## Notennoù

* ↑ 100 Greatest Singers of All Time, No. 98, Stevie Nicks. Rolling Stone. Kavet : 31 Here 2012.
* ↑ 1981 Rolling Stone Covers: RS351: Stevie Nicks. Rolling Stone (September 3, 1981). Kavet : 5 Here 2011.
# Steven Klein

Steven Klein (30 a viz Ebrel 1965) a zo ul luc'hskeudenner stadunanat a zo o chom e New York.

## Buhez

Goude studiañ al livouriezh e SKol Design Rhode Island e stagas gant al luc'hskeudenniñ. Skeudennoù bruderezh a voe savet gantañ evit merkoù evel Calvin Klein, D & G, Alexander McQueen ha Nike. Kemer perzh a ra ivez e kelaouennoù evel Vogue, iD, Numéro, W hag Arena. Meur a wech eo bet diskouezet e oberennoù, e diskouezva Gagosian, e California hag e diskouezva Brancolini Grimaldi Firenze. Kenlabouret en deus ivez gant tud evel Madonna, Tom Ford, Brad Pitt evit ar gelaouenn amerikan W. Alies e labour gant ar sevener David Devlin. Gantañ eo bets avet luc'hskeudennoù trede pladenn Britney Spears. D'an 3 a viz Mae 2010 ec'h embannas Lady GaGa e Facebook hag e Twitter e vefe savet videoklip he c'hanaouenn Alejandro gant Klein.

## X-STaTIC PRO=CeSS

E 2003 e kenlabouras Klein gant Madonna a-benn sevel ur staliadur luc'hskeudennoù titlet X-STATIC PRO=CESS. Ouzhpenn al luc'hskeudennoù e oa seizh video ivez. Diskouezet e voe ar staliadur etre an 28 a viz Meurzh hag an 3 a viz Mae 2003 e New York Gallery, Deitch Projects. Goude-se e voe diskouezet er bed a-bezh, met kemmet e voe e stumm. Dont a ra anv an diskouezadeg eus "X-Static Process", un ton a zo er bladenn "American Life" (2003) gant Madonna.

## Video
### Videoioù skignet e-pad sonadegoù

* Madonna — "The Beast Within" (2004, Re-Invention World Tour)
* Madonna — "Vogue" (2004, Re-Invention World Tour)
* Madonna — "Future Lovers"/"I Feel Love" (2006, Confessions Tour)
* Madonna — "Get Together" (2006, Confessions Tour)
* Madonna — "Music Inferno" (2006, Confessions Tour)
* Madonna — "Human Nature" (2008–2009, Sticky & Sweet Tour)
* Madonna — "Get Stupid" (2008–2009, Sticky & Sweet Tour)

### Klipoù video

* Lady Gaga — "Alejandro" (2010)

### Bruderezh

* Rihanna — Armani Jeans (2011)
* Lady Gaga — Fame (2012)

## Liamm diavaez

* http://www.stevenkleinstudio.com/ Lec'hienn ofisiel Steven Klein
# Steven Treger

Steven Treger, pe Steven Iañ Pentevr (war-dro 1060 – 13 a viz Ebrel 1135/1136, pe 1138)), a oa kont Treger ha Gwengamp, aotrou Gwelo, ha goude kont Pentevr etre 1093 ha 1136.

## E dud

Mab e oa da Eozen Pentevr (999–1079). E dad a oa mab yaouankañ Jafrez Iañ Breizh ha Hawiz Normandi. E vamm a oa merc'h da Richarzh Iañ Normandi. Pa varvas e vreur, an dug Alan III, e voe anvet Eozen da rejant evit e niz Konan II, etre 1040 ha 1062, petra bennak ma'z eus anv anezhañ lakaet er chadennoù e 1057 gant Konan II. Eozen a oa dimezet da Agnes Kerne, c'hoar da Hoel II. Daou eus o mibien, Alan ar Rouz ha Brian, a gemeras perzh en aloubidigezh Bro-Saoz.

## E vugale

En 1093 e teuas Steven da vezañ kont Pentevr goude marv e vreur henañ ha degouezhout a reas enor Richmond dezhañ ouzhpenn pa varvas e vreur Alan an Du. Rannet e voe e vadoù etre e vibien.

## Dimeziñ ha bugale

Dimezet e oa da Hawiz Gwengamp, ha bugale o doe:
* Jafrez II Boterel, a voe kont Pentevr ha Lambal ;
* Alan an Du († 1146), kont Richmond, tad d'an dug Konan IV ;
* Olive, dimezet da Henri de Fougères ;
* Mathilde, dimezet da Gautier de Gand. Ur mab o doe, anvet Gilbert de Gand ;
* Tiphaine, dimezet da Rabel de Tancarville ;
* Henri I$^{er}$ d'Avaugour († 1183), comte de Trégor (avec Guingamp) et seigneur de Goëlo.
L'armorial d'Augustin du Paz imprimé en 1619 mentionne l'existence d'une autre fille mais cette assertion n'est confirmée par aucune source
* Agnorie (1105-1167) dimezet en 1120 da Olier II Dinan ;

## Notennoù

* ↑ Judith Everard, Brittany and the Angevins: province and empire, 1158-1203, coll. Cambridge studies in medieval life and thought, Cambridge University Press, 2000, p. 189. (ISBN 9780521660716).
* ↑ Stéphane Morin Trégor, Goëlo, Penthièvre. Le pouvoir des Comtes de Bretagne du XIIe au XIIIe siècle, Presses Universitaires de Rennes, 2010. (ISBN 9782753510128), p. 124, notenn n°419.
* ↑ Stéphane Morin Op.cit Tableau généalogique p. 123
* ↑ Descendance d'Étienne de Penthièvre sur Medieval Lands.
* ↑ Stéphane Morin Op.cit p. 184.
# Steven Universe

Steven Universe a zo ur abadenn skinwel tresadennoù-bev stadunanat krouet gant Rebecca Sugar evit Cartoon Network.

## Liamm diavaez

* (en) Steven Universe war Internet Movie Database.
# Stevie Wonder

Stevland Hardaway Morris, anavezetoc'h evel Stevie Wonder (ganet d'an 13 a viz Mae 1950 e Saginaw, Michigan), zo ur c'haner, ur sonaozer hag ur produer sonerezh stadunanat.
# Soter

Soter Pab an Iliz katolik roman :
| Ganedigezh | Fondi, Campania, Impalaeriezh roman |
| Dilennet da bab | 166 |
| Dibenn e baboni | 174 |
| En e raok | Anicetus |
| War e lerc'h | Eleutherius |
| Roll ar bibien : kronologiezh · hervez al lizherenneg ||
| kemmañ |
Soter (e latin: Soterius), ganet e Fondi (Campania, Impalaeriezh roman) ha marvet e 174 e Roma (Impalaeriezh roman), a oa bet dilennet da bab an Iliz katolik roman e 166.
# Sothoeg an norzh

Unan eus 11 yezh ofisiel Suafrika eo sothoeg an norzh (sothoeg: seSotho sa Leboa). Ur yezh vantouek eo, komzet gant 4 208 980 a dud e Gauteng, Limpopo ha Mpumalanga.
Ur yezh kar eo d'ar tswaneg (setswana) ha d'ar sothoeg pe sothoeg ar su.

## Gwelet ivez

* Sothoeg
* Yezhoù bantouek

## Liammoù diavaez

* Geriadir sothoeg an norzh - saoznegEnglish dictionary
* OpenOffice e sothoeg an norzh
# Sosnowiec

Sosnowiec a zo unan eus kêrioù bras Polonia, er rannvro velestradurel Śląskie.

## Douaroniezh

91,20 km2 eo gorread ar gêr.

## Poblañs

War-dro 208 321 a dud a zo o chom eno e 2015.

## Tud

* Edward Gierek, politikour

## Liammoù diavaez

a vo kavet e Wikimedia Commons.
* Lec’hienn ofisiel
# Sotillo de la Adrada

Sotillo de la Adrada zo ur gumun eus Spagn, e proviñs Ávila, en Kastilha ha León.
# Sospirolo

Sospirolo a zo ur gumun eus Italia, e proviñs Belluno, e rannvro Veneto.
# Sotalbo

Sotalbo zo ur gumun eus Spagn, e proviñs Ávila, en Kastilha ha León.
# Sospiro

Sospiro a zo ur gumun eus Italia, e proviñs Cremona, e rannvro Lombardia.
# Sossano

Sossano a zo ur gumun eus Italia, e Proviñs Vicenza, e rannvro Veneto.
# Sotchi

Sotchi (rusianeg: Со́чи; adigeg: Шъачэ, Cheuatcha), a zo ur gêr eus Rusia war ribl ar Mor Du, e rannvro Krasnodar. Diazezet e voe e 1838 gant ur c'hreñvlec'h rusian. Ur gêr gouronkañ vrudet eo hiziv. Eno e oa bet dalc'het C'hoarioù olimpek goañv 2014 ; en he fark olimpek emañ Priz Bras kirri Rusia ar Formulenn 1 hiziv. Krogadoù Kib vell-droad ar bed 2018 zo bet eno ivez.
343 334 annezad he doa e 2010 hervez an niveradeg dalc'het ar bloaz-se, un niver n'en deus ket paouezet da greskiñ kement ha ken kaer ma oa 368 011 annezad e 2013 hag eo bet braskontet 424 281 anezho e 2018 (+23.6%).

## Tud dibar
### Tud ganet eno

* Yevgeny Kafelnikov (1974), c'hoarier tennis
* Boris Nemtsov (1959 - 2015), politikour

### Gweladenner

* Pablo Neruda a voe eno e 1962, un dro evit skrivañ div destenn e-pad e chomadenn (e « Memorial de Isla Negra »)

## Gevelliñ

* Cheltenham (Bro-Saoz)
* Menton (Bro-C'hall)
* Rimini (Italia)
* Espoo (Finland)
* Long Beach (Kalifornia) (SUA)
* Trabzon (Turkia)
* Pärnu (Estonia)
* Weihai (Republik Pobl Sina)
* Volos (Gres)
* Akapulko (Mec'hiko)
* Salé (Maroko)
a vo kavet e Wikimedia Commons.
# Per

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Per a c'hall bezañ :
* per, frouezh ;
* Per, an anv Pêr e svedeg,
* per, anv brezhonek kozh ar gaoter, a gaver c'hoazh er ger pair e kembraeg ha per e kerneveureg.

## Berradurioù

* PER, berradur stedereg Perseüs
* per, berradur ar yezh bersek hervez an norm ISO 639-2
* Per, berradur Partidului Ecologist Român, Strollad Ekologour Roumania
* PER, bro-Berou hervez an norm ISO 3166-1 alpha-3 implijet gant ar Poellgor Olimpek Etrebroadel hag [[Aozadur Feur-emglev Norzh-Atlantel]
* PER, aerborzh Perth hervez kod AITA an aerborzhioù,

## A bep seurt

* Pér, ur gêriadenn e Győr-Moson-Sopron, e Hungaria
* PeR, ur strollad sonerezh latviat
* Per, ur film danat eus 1975
# Pepin Iañ Akitania

Pepin Iañ, roue Akitania (797 - 838), a oa eil mab d'an impalaer Loeiz an Deol ha d'e gentañ pried Irmingard Hespengau, ha mab-bihan da g-Karl Veur.
Pa voe roet ur rouantelezh da bep hini eus e dri mab (Lotar, Pepin, ha Loeiz) gant Loeiz an Deol e voe anvet Pepin da roue Akitania e 817. Honnezh e oa rouantelezh e dad pa oa Karl Veur o ren. Ermoldus Nigellus a oa barzh en e lez, ha gantañ ez eas da Vreizh e 824.
Pa voe ganet e hantervreur Karl e 823 e savas bec'h etrezañ hag e dad, hag e reas emglev gant e vreudeur, Loeiz Germania ha Lotar, ha gant Wala (war-dro 765- † 836), mab da Vernez, kenderv da Garl Veur. En em sevel a reas e 830, ha kerzhout war-du Paris, gant skoazell tud Neustria. Edo e dad o tistreiñ eus Breizh gant e arme, ha tapet e voe e Compiègne gant Pepin. Nemet n'eas ket an emsavadeg da benn-vat.
E 832 en em savas Pepin en-dro gant e vreur Loeiz Germania. Edo o zad gant e arme en Akitania, met kuit ez eas ac'haleno pa glevas keloù eus emsavadeg Bavaria gant e vab Loeiz. Pepin a gemeras Limoges ha douaroù all. Er bloaz goude e teuas e vreur Lotar da gemer perzh en emsavadeg. Gant skoazell Ebbo, arc'heskob Reims, e voe diskurunennet o zad ganto e 833. Koulskoude ne blijas ket emzalc'h Lotar dezhañ, ha harp a roas d'e dad pa voe adanvet da impalaer d'ar 1añ a viz Meurzh 834. Hag eñ en-dro da Akitania da roue.
Mervel a eure d'an 13 a viz Kerzu 838 e Poitiers, ha beziet e voe e Sainte-Croix. Loeiz an Deol a anvas e bevare mab, Karl Voal, da roue, met dilennet e voe mab Pepin gant uhelidi Akitania. Ha Pepin II da ren war-lerc'h e dad.

## Pried ha bugale

E 822 ec'h euredas da Ingeltrude, merc'h da Theodobert, kont Madrie, ha daou vab en doe:
* Pepin (823-war-lerc'h 864), roue Akitania war e lerc'h
* Karl ( etre 825 ha 830, marvet d'ar 4 a viz Mezheven 863), a vo arc'heskob Mainz, hag a c'houlennas ar rouantelezh d'ur mare.
Divugel e varvas an daou vab-se.